Lav et referat af nedenstående tekst:

Tekst:
Når det ringer ud til sommerferie, ringer det også ud for Sundby Friskole og Børnehus. Efter ferien må de 38 børn finde andre steder at blive passet og gå i skole. - Vi er havnet i en situation, hvor vi ikke har børn nok til det kommende skoleår. Derfor må vi lukke både friskolen og børnehuset, siger bestyrelsesformand Maria Nederby. Friskolen og børnehuset har eksisteret i 23 år, efter den kommunale folkeskole lukkede. Der er både vuggestue, børnehave, SFO og skolegang fra 0. til 9. klasse på den lille skole. Men nu må skolen erkende, at det ikke lykkes at få de afgørende 32 elever næste skoleår, som gør at skolen kan få statstilskud. Og uden tilskud er det umuligt at drive skolen videre. - Vi forsøger at gøre skoleåret færdigt. Men vi kan ikke holde på de knap 20 ansatte som er på skolen og i børnehuset. De vil være fritstillet i forhold til at søge andet arbejde, siger formanden. Mors er en friskole-ø Limfjordsøen er ellers kendt for at have mange friskoler. Der er syv friskoler og bare fire folkeskoler på øen. Men måske er det også en del af problemet for skolen i Sundby. - Vi kæmper om børnene med de tre friskoler og en kommunal folkeskole, der ligger inden for en radius af 25 kilometer. Vi er naturligvis kede af vi er nået dertil, men er ramt af det faldende børnetal i området, siger Maria Nederby. Hun har selv børn i skolen og ved endnu ikke, hvor de skal gå, når skolen i Sundby lukker med udgangen af juni. Men hun tænker også på, hvad lukningen kommer til at betyde for Sundby. - Det er også en trist dag for lokalområdet, der nu mister skolen og de pasningsmuligheder der er i børnehuset, som også rummer en SFO. I forvejen er købmanden forsvundet fra Sundby, og så ved vi at det er svært at få tilflyttere og skabe udvikling

Referat:
- Det er en trist dag for lokalområdet, siger friskoleformand. Hun må lukke Sundby Friskole og Børnehus, fordi der er for få børn tilmeldt til næste skoleår.